Sianok Anam Suku, Ampek Koto, Agam

Sianok Anam Suku, ditulih juo Sianok VI Suku, marupoan salah satu nagari nan ado di kecamatan Ampek Koto, Kabupaten Agam, Sumatera Barat, Indonesia. Nagari ko di sabalah timur jo utara dipisahan dek Ngarai Sianok jo Kota Bukittinggi, di selatan babateh jo nagari Koto Gadang, dan di barat jo nagari Koto Panjang sato nagari Matua Hilia.

Nagari Sianok Anam Suku ko talatak di katinggian 926 m dari muko lauik, jo wilayah nagari barupo dataran, babukik jo lambah. Mato pancarian panduduaknyo nan utamo adolah badagang jo batani.

Sijarah 
Tambo mangabaan bahaso bapindahnyo panduduak nagari Pariangan Padangpanjang ka luhak Agam balansuang dalam ampek rombongan. Salah satu dari rombongan nan baeko mambantuak pasakutuan nagari Ampek Koto, iyolah nagari-nagari Guguak, Tabek Sarojo, Sianok, jo Koto Gadang, maambiak jalan manguliliangi Gunuang Marapi, taruih ka Lasi, Balai Gurah dan Pasia Ampek Angkek, sampai Kurai Banuhampu lalu mamasuaki Bukittinggi, nan akianyo ado nan mambuek pakampuangan di Sianok. Nagari Sianok ko dipakiroan lah ado labiah kurang sajak abaik ka-16.

Suku 
Nagari Sianok Anam Suku didirian dek panduduak asali nan asanyo dari anam suku, iyolah suku Tanjung, Singkuan, Jambak, Caniago, Sikumbang, jo Guci. Gala datuak panghulu sasuai sukunyo sabagai barikuik:

Jorong 
Nagari iko tabagi dek tigo jorong, yaitu:

 Jorong Sianok
 Jorong Jambak
 Jorong Lambah

Rujuakan

Pautan lua 
  Situs web resmi Kabupaten Agam

Ampek Koto, Agam